**SPOJENÁ ŠKOLA**

**Školská ul. č. 1087, 925 21 Sládkovičovo**

**INTERNÝ PREDPIS**

**Smernica č. 05/ 2021**

**ŠTATÚT STRAVOVACEJ KOMISIE**

zriadenej pri

**Základnej škole s materskou školou K. Kuffnera ako organizačnej zložky Spojenej školy, Školská 1087 v Sládkovičove**

Dátum vypracovania: 22.06.2021

Platnosť: od 1.9.2021

Spracovala a vydala: PaedDr. Slávka Kramárová, riaditeľka školy

# Čl.1 Úvodné ustanovenia

1. Stravovacia komisia sa zriaďuje ako poradný a iniciatívny orgán pri Základnej škole s materskou školou, Školská 1087, 925 21 Sládkovičovo.
2. Stravovaciu komisiu zriaďuje riaditeľka školy.
3. Štatút stravovacej komisie upravuje úlohy, členstvo, práva a povinnosti a zásady činnosti stravovacej komisie.
4. Členov komisie menuje riaditeľka na 1 školský rok z radov zástupcov zamestnancov základnej aj materskej školy, zástupcov stravovacieho zariadenia a zákonných zástupcov stravujúcich sa žiakov základnej školy a detí materskej školy.
5. Stravovacia komisia je
   1. poradným orgánom riaditeľa pre skvalitňovanie školského stravovania s prihliadnutím na platné normy upravujúce školské stravovanie v SR,
   2. iniciatívnym orgánom pre ozdravovanie jedálnička a stravovacích zvyklostí detí a žiakov v rámci školského stravovania v zmysle odporúčaní medzinárodných odborných inštitúcií (napr. WHO a iných), ktoré sa venujú problematike rozumnej výživy detí a mládeže,
   3. pomocný orgán na uplatňovanie a presadzovanie záujmov zákonných zástupcov detí a žiakov vo veci školského stravovania.

# Čl.2 Úlohy komisie

1. Predkladá návrhy a odporúčania v súlade s platnou legislatívou pre oblasť školského stravovania riaditeľke, vedúcej školskej jedálne- ŠJ, zákonným zástupcom detí a žiakov.
2. Spolupracuje s vedúcim zariadenia alebo vedúcou ŠJ.
3. Prerokúva požiadavky a návrhy členov komisie, riaditeľa, zákonných zástupcov detí a žiakov.
4. Presadzuje návrhy a požiadavky zákonných zástupcov detí a žiakov školy pre skvalitnenie školského stravovania.
5. Komisia má právo hodnotiť a vyjadrovať sa k:
   1. vykonávaniu pedagogického dozoru počas stravovania detí a žiakov,
   2. zabezpečeniu pitného režimu,
   3. formálnej a obsahovej stránke jedálneho lístka,
   4. dodržiavaniu hygieny prevádzky,
   5. dodržiavaniu predpisov BOZP v prevádzke školského stravovania,
   6. kvalite podávanej stravy v školskej jedálni,
   7. kultúrnosti a estetike stolovania v školskej jedálni.

# Čl.3 Členstvo v komisii

1. Členmi stravovacej komisie spravidla sú:

1. zástupca zamestnancov školy určený riaditeľkou,
2. zástupca zamestnancov materskej škôlky určený riaditeľkou,
3. zástupca školskej jedálne,
4. zástupca za rodičov žiakov základnej školy,
5. zástupca za rodičov detí materskej školy,
6. odborník v oblasti dietológie, pediatrie a pod. pokiaľ takého riaditeľka menuje.

# Čl.4 Práva a povinnosti členov stravovacej komisie

1. Predseda stravovacej komisie:
   1. zodpovedá za činnosť komisie,
   2. zvoláva komisiu písomnou elektronickou pozvánkou alebo inou preukázateľnou formou,
   3. zostavuje program zasadnutia komisie,
   4. vedie rokovanie komisie a zodpovedá za kvalitu práce komisie a za objektívnosť pri posudzovaní predkladaných žiadostí,
   5. predkladá riaditeľke školy zápisnice zo zasadnutí komisie s prípadnými záverečnými uzneseniami,
   6. predkladá riaditeľke školy návrhy na riešenie problémov v oblasti školského stravovania,
   7. podáva so súhlasom riaditeľky školy podnet na odborný úsek pre školské stravovanie príslušnému zriaďovateľovi, vrátane požiadavky na vykonanie odbornej kontroly.
2. Podpredseda stravovacej komisie :
   1. v prípade neprítomnosti predsedu ho zastupuje v plnom rozsahu.
3. Tajomník stravovacej komisie :
   1. zodpovedá za administratívne a organizačno-technické zabezpečenie činnosti komisie,
   2. vypracováva prezenčnú listinu zo zasadania komisie,
   3. je povinný pripravovať zápisnicu z jej rokovania, ktorá obsahuje aj záverečné uznesenia, predložiť na spripomienkovanie ostatným členom prítomným na zasadnutí, následne ju predkladá predsedovi komisie na odsúhlasenie a podpis,
   4. sleduje plnenie komisiou prijatých uznesení, o čom informuje na zasadnutiach komisie jej členov,
   5. archivuje zápisnice zo zasadnutí stravovacej komisie najmenej 1 školský rok.
4. Členovia komisie:
   1. sú povinní aktívne sa zúčastňovať na zasadnutiach komisie a plniť úlohy uvedené v článku 2 tohto štatútu,
   2. sú oprávnení predkladať iniciatívne návrhy a podnety, ktoré sa týkajú úloh komisie,
   3. vhodným spôsobom oboznamujú zákonných zástupcov detí a žiakov, zamestnancov školy, zamestnancov poskytovateľa školského stravovania / školskej jedálne, prípadne žiakov školy s uzneseniami prijatými na zasadnutí stravovacej komisie po prerokovaní a schválení riaditeľom školy.

**Čl.5 Zasadnutie komisie**

1. Zasadnutie komisie zvoláva predseda komisie v spolupráci s tajomníkom komisie podľa potreby, minimálne však 2 krát v školskom roku.
2. Na zasadnutie komisie je vždy pozvaná aj riaditeľka.
3. Zasadnutia komisie sú neverejné. Zápisnice zo zasadnutí sa predkladajú riaditeľke školy.
4. Komisia je schopná uznášania, ak je prítomná nadpolovičná väčšina členov komisie.
5. Požiadavky, návrhy, otázky na prerokovanie v komisii sú predkladané členmi komisie a riaditeľom elektronickou alebo inou preukázateľnou formou predsedovi komisie, ktorý ich zaradí do programu zasadnutia komisie .
6. Zákonný zástupcovia detí a žiakov, zamestnanci školy a materskej škôlky, stravníci môžu uplatňovať svoje požiadavky, návrhy, otázky ktorémukoľvek členovi stravovacej komisie elektronickou formou. Kontakty na jednotlivých členov stravovacej komisie budú vhodným spôsobom zverejnené.
7. Z každého rokovania pripravuje tajomník zápis, ktorý podpíše predseda komisie. Zápis s prezenčnou listinou sú súčasťou dokumentácie predkladanej riaditeľovi. V zápise sú uvedené všetky dôležité rozhodnutia komisie.

V Sládkovičove dňa 22.06.2021

.......................................................

PaedDr. Slávka Kramárová

riaditeľka SŠ

......................................................

Mgr. Gabriela Dórová predseda stravovacej komisie

Príloha: Členovia stravovacej komisie pri ŠJ ZŠ s MŠ

1. Mgr. Gabriela Dórová- predseda komisie ( zástupkyňa RŠ pre ZŠ)
2. PaedDr. Aneta Mikešová- člen ( zástupkyňa RŠ pre MŠ)
3. Katarína Csanakyová- člen ( vedúca ŠJ)
4. Mgr. Mariana Kramárová- člen rodič ZŠ
5. Miroslava Večerková- člen ( pedagóg ŠKD)
6. Eva Šidová- člen ( pedagóg MŠ)
7. Mgr. Katarína Kovaříková- člen ( rodič MŠ)